CELEX: 62014TN0217
Language: hr
Date: 2014-04-09 00:00:00
Title: Predmet T-217/14: Tužba podnesena 9. travnja 2014. – Gmina Kosakowo protiv Komisije

30.6.2014   
            
            
               HR
            
            
               Službeni list Europske unije
            
            
               C 202/26
            
         Tužba podnesena 9. travnja 2014. – Gmina Kosakowo protiv Komisije
   (Predmet T-217/14)
   2014/C 202/33
   Jezik postupka: poljski
   
      Stranke
   
   
      Tužitelj: Gmina Kosakowo (Kosakowo, Poljska) (zastupnik: M. Leśny, pravni savjetnik [radca rawny])
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi Odluku Europske komisije od 11. veljače 2014. u predmetu SA. 35388 kojom je naloženo da Poljska od zračne luke Gdynia-Kosakowo mora tražiti povrat nezakonito isplaćene državne potpore;
            
         
               —
            
            
               tuženiku naloži snošenje troškova postupka.
            
         
      Tužbeni razlozi i glavni argumenti
   
   U prilog tužbe tužitelj ističe tri tužbena razloga.
   
               1.
            
            
               Prvi tužbeni razlog:
               
                           —
                        
                        
                           Pogrešno utvrđeno činjenično stanje na temelju kojeg je donesena pobijana odluka;
                        
                     
         
               2.
            
            
               Drugi tužbeni razlog:
               
                           —
                        
                        
                           Povreda članka 107. stavka 1. UFEU-a zbog neosnovanog stajališta prema kojem je Gmina Kosakowo (Općina Kosakowo) navodno pružila javnu potporu protivno navedenoj odredbi, premda je preuzimanje udjela u društvu Port Lotniczy Gdynia – Kosakowo sp. z o.o. od strane te jedinice predstavljalo zatvaranje transakcije u vezi s ugovorom o zakupu zemljišta; nadalje, pogrešna primjena kriterija privatnog ulagača od strane Europske komisije.
                        
                     
         
               3.
            
            
               Treći tužbeni razlog:
               
                           —
                        
                        
                           Povreda sljedećih postupovnih propisa: članka 107. stavka 1. UFEU-a u vezi s člankom 5. stavkom 1. Uredbe Vijeća (EZ) br. 659/1999 zbog pogrešne primjene kriterija privatnog ulagača; članka 7. stavka 5. u vezi s člankom 13. stavkom 1. Uredbe Vijeća (EZ) br. 659/1999 zbog netočno utvrđenog iznosa potpore koju treba vratiti, u koji su uključeni i izdaci za sigurnost i infrastrukturu; članka 296. stavka 2. UFEU-a zbog nedostatka odgovarajućeg obrazloženja pobijane odluke koja ne sadrži bitne elemente na temelju kojih se može utvrditi razloge za tu odluku.